# Facts som er gode at have ved mødet med pressen

|  |  |
| --- | --- |
| **Spørgsmål**  | **Svar** |
| Hvem afholder Madskoler? | Madskoler udbydes af 4H i et ikke profitskabende samarbejde med Landbrug & Fødevarer og REMA 1000. |
| Hvor mange Madskoler afholdes der? | Madskoler blev afholdt som et pilotprojekt 6 steder i landet i 2004. Siden 2004 er antallet af Madskoler steget til over 100 Madskoler årligt. Et overblik over årets Madskoler kan ses på [www.madskoler.dk](http://www.madskoler.dk).  |
| Hvor mange børn deltager? | Ca. 20 børn på hver skole (afhænger af skolekøkkenets størrelse og antallet af instruktører). |
| Hvor mange år har Madskoler eksisteret? | Madskoler startede i 2004.De Etniske Madskoler startede i 2006.Ungdomsmadskoler startede i 2007. |
| Hvad er formålet med Madskoler? | At give børn og unge viden om kost og motion på en sjov, lærerig og aktiverende måde samt at give børnene værktøjer til at gøre varieret kost til det naturlige valg |
| Er Madskoler kun for overvægtige? | Nej, de er for alle. |
| Har Madskoler en hjemmeside? | Ja, [www.madskoler.dk](http://www.madskoler.dk).  |
| Hvad er prisen for en uges Madskole? | En uge på Madskole koster 590,00 kr. + 25 kr. i administrationsgebyr En uge på Ungdomsmadskole koster 690,00 kr. + 25 kr. i administrationsgebyr En uge på Etnisk Madskole koster 250,00 kr. + 25 kr. i administrationsgebyr (Den lave deltagerpris skyldes, at lokale aktører mv. støtter de enkelte Etniske Madskoler.)**Alle priserne er inkl. Moms.** |
| Hvorfor er prisen for en uge på Ungdomsmadskole dyrere end en uge på almindelige Madskole? | Bl.a. fordi de unge gennemsnitligt spiser mere, og fordi vi lægger meget vægt på gastronomi på Ungdomsmadskoler, hvilket kræver lidt dyrere råvarer. |

|  |  |
| --- | --- |
| Er Madskolen en hel uge? | Ja, Madskolen foregår mandag-fredag. Der kan være forskel på start og sluttidspunktet på de enkelte Madskoler, men oftest foregår Madskoler i tidsrummet 9:00-15:30 - dog længere én af dagene, hvor der er familiearrangement.Etniske Madskoler varer dog som regel fire dage fra mandag til torsdag. |
| Overnatter børnene på skolen? | Nej. |
| Laver man kun sund mad? | Man lærer at lave varieret og sund mad, får viden om råvarer og om, hvor maden kommer fra. |
| Sponserer landbruget noget? | Ja, økonomisk samt med materialer og råvarer. |
| Hvad får deltagerne på Madskoler? | Forklæde, materialer, diplom, ugens opskrifter, mad, drikke og en masse gode oplevelser. |

|  |  |
| --- | --- |
| **Spørgsmål**  | **Svar** |
| Hvem underviser på Madskoler? | Frivillige instruktører, som har lyst til at gøre en forskel for børn og unge. Enkelte Madskoler gennemføres af elever fra Pædagogiske assistent uddannelser, som har lagt aktiviteten ind som en fast del af undervisningen. |
| Hvad får de frivillige hjælpere og 4H-lederne for at hjælpe til? | - En fantastisk oplevelse med børn, unge og mad- Praktisk erfaring og et skriftligt bevis- En mappe fyldt med gode madopskrifter - Et Madskole-forklæde- De, der deltager en hel uge, får også en gave. |
| Hvad får Landbrug & Fødevarer ud af at være med? | Landbrug & Fødevarer får intet økonomisk ud af at være medarrangør af Madskoler. Men vi får mulighed for at give børnene en rigtig god oplevelse, deltage i det sundhedsfremmende arbejde samt fortælle børn (og forældre) om erhvervet. |
| Er Madskoler et smart stunt, der skal skjule, at landbruget producerer alt for mange fede og usunde fødevarer? | Nej, landbruget producerer og tilbyder et varieret udbud af velsmagende og lettilgængelige fødevarer, der kan sammensættes til en ernæringsrigtig kost. |
| Ville det ikke være bedre for folkesundheden, hvis landbruget holdt op med at producere fødevarer med et alt for højt fedtindhold? | Landbruget producerer produkter med højt og lavt fedtindhold. Vi mener, at forbrugeren skal tilbydes saglig og faglig, forskningsbaseret information, der:* er fyldestgørende, så den understøtter forbrugerens sunde valg og den individuelle sammensætning af kosten
* lægger vægt på, at en sund livsstil består både af sund mad i passende mængder og af fysisk aktivitet.
 |
| Hvorfor er produkter med et højt fedtindhold billigere end fedtfattige produkter?  | Produkter med højt fedtindhold er ikke billigere end fedtfattige produkter. Fløde er fx dyrere end minimælk. Et hvidkål giver mad til mange dage, og har et lavt fedtindhold. |

Hvis du får spørgsmål, du ikke kan besvare, kan du henvise til Madskolekoordinator Line Damsgaard på tlf. 33 39 40 87.